 Curs 8: Modele ale comportamentelor legate de sănătate utile în educarea pacientului Dr. Codruța Alina Popescu Obiective educaționale • La sfârșitul acestui curs studentul va fi capabil: • să enumere principalii factori care se asociază cu detectarea semnelor și simptomelor de boală • să descrie modelul convingerilor despre sănătate și teoria alegerii raționale • să descrie modalitățile în care stresul afectează procesul de decizie. Detectarea semnelor și simptomelor bolilor • Detectarea precoce a simptomelor este esențială în tratarea eficientă a bolilor, din acest motiv foarte multe campanii de promovare a sănătății au ca obiectiv educarea publicului în așa fel încât să recunoască schimbările din corp (semne și simptome) care pot semnala debutul unei boli. • De multe ori aceste campanii sunt îndreptate spre grupuri vulnerabile care au un risc mai mare de a face respectiva boală, riscul este dat de caracteristici cum ar fi: vârstă, sex, grup etnic, ereditate, comportament (Morrison și Bennett, 2009). Detectarea semnelor și simptomelor bolilor • Detectarea simptomelor este un proces complex. Simptomele timpurii ale unei boli grave pot părea inofensive la început sau poate exista o suprapunere cu simptomele unei alte boli care nu este gravă. • În plus, persoana are experiențe anterioare de boală, opinii, credințe și așteptări și din acest motiv același simptom somatic va fi interpretat foarte diferit de persoane diferire. • Stările emoționale, cum ar fi frica sau anxietatea pot determina o lipsă de atenție selectivă sau o negare a simptomelor. Detectarea semnelor și simptomelor bolilor • Diferențele individuale au un rol esențial în procesul de detectare a simptomelor somatice și înainte ca o persoană să se decidă să solicite un ajutor de specialitate ea trebuie: • să fie atentă la prezența stimulilor interni somatici • să interpreteze acești stimuli ca fiind simptome potențiale ale unei boli Detectarea semnelor și simptomelor bolilor • Această interpretare este determinată de: • cunoștințele și experiențele anterioare • stigmă și jenă • influențele culturale • vârstă • sex Modele de ''comportamente de sănătate'' • Kasl și Cobb (1966) fac distincție între trei tipuri de ''comportamente de sănătate'' • Comportament de sănătate -o activitate făcută de o persoană cu scopul de a preveni o boală sau a o detecta într-un stadiu incipient • Comportament de bolnav -o activitate făcută de o persoană care se simte bolnavă și are ca scop să-și evalueze starea de sănătate și să descopere un remediu pentru starea sa • Rolul de bolnav -activitățile făcute cu scopul de a se însănătoși de persoanele care se consideră bolnave. Includ a lua tratament medical și a se angaja într-o serie de activități de dependență care duc într-o oarecare măsură la neglijarea activităților de zi cu zi. Ne-am putea aștepta la o schimbare de comportament după modelul (Morrison și Bennett, 2009): • Însă lucrurile nu sunt atât de simple. Doar furnizarea de informații (de exemplu despre cât de nociv este fumatul sau cât de sănătoasă este o dietă săracă în colesterol) nu va determina o schimbare de atitudine sau de comportament. • Vom descrie în continuare câteva modele care încearcă să descrie modul în care o persoană ia o decizie legată de sănătate și care sunt relevante pentru acțiunile de comunicare destinate educării pacienților. Modelul convingerilor legate de sănătate • Modelul convingerilor legate de sănătate (Health belief model, Rosenstock 1974) consideră că deciziile legate de sănătate sunt luate în funcție de percepția subiectivă asupra unei amenințări potențiale și asupra beneficiilor unui comportament adecvat. • Comportamentele de sănătate sunt determinate de un număr redus de factori. • De exemplu probabilitatea ca o persoană să ia măsuri de prevenție crește dacă o persoană se simte vulnerabilă. Persoana se va simți vulnerabilă dacă crede că simptomele care le prezintă sunt ale unei boli severe și dacă are un istoric familial de boală. Modelul convingerilor legate de sănătate • Orice percepție a vulnerabilității este mediată de factori demografici cum ar fi vârsta și sexul, dar și cunoștințele despre boli. • Astfel, un bărbat de 20 de ani, care are un istoric de boli cardiovasculare în familie se va simți pentru moment în siguranță pentru că are convingerea că bolile cardiovasculare afectează persoanele de peste 50 de ani. • Modelul ia în considerare și o analiză cost beneficiu pe care o face persoana: costul acțiunii versus costul inacțiunii (Russel, 2002). Modelul convingerilor despre sănătate (Rosenstock, 1974; Morrison și Bennett, 2009). Modelul convingerilor legate de sănătate • Perceperea amenintării poate să-i determine pe oameni să ia măsuri, dar convingerile despre posibilele comportamente determină un plan de atac precis. • Amenințarea este operaționalizată atât în funcție de perceperea severității unei anumite probleme de sănătate cât și al riscului perceput (susceptibilitatea persoanei de a avea acea problemă). Modelul convingerilor legate de sănătate • Convingerile se referă atât la beneficiile acţiunii cât şi la obstacolele percepute în calea acţiunii. • Ultimul element al modelului sunt îndemnurile la acţiune, care pot fi interni (simptome somatice) sau externi (campanii mass media) • Modelul convingerilor despre sănătate este valid pentru o serie de comportamente legate de sănătate cum ar fi renunţarea la fumat, scăderea în greutate, practicarea exerciţiilor fizice. Decizia de renunțare la fumat prin prisma modelului convingerilor pentru sănătate Decizia de renunțare la fumat prin prisma modelului convingerilor pentru sănătate • Perceperea amenințării: cred că cancerul pulmonar este o boală serioasă, șansele de a face cancer pulmonar sunt mari pentru fumători (perceperea amenințării) • Susceptibilitatea percepută: Deoarece sunt un bărbat de 45 de ani, care fumez două pachete de țigări pe zi de 10 ani sunt la risc Decizia de renunțare la fumat prin prisma modelului convingerilor pentru sănătate • Evaluarea comportamentului: • Dacă nu mai fumez îmi scade riscul de boală, am mai mulți bani (beneficiile percepute) • Dacă nu fumez o să fiu nervos, sau o să mă îngraș (bariere percepute) Decizia de renunțare la fumat prin prisma modelului convingerilor pentru sănătate • Îndemnuri la acțiune: mesajele și imaginile de pe pachetele de țigări au început să mă îngrijoreze (îndemnuri la acțiune externe); în ultima vreme tușesc și nu pot urca câteva etaje sau nu pot să alerg așa că ar trebui să mă las de fumat (îndemnuri la acțiune interne). Teoria alegerii raționale • Teoria alegerii raționale (Ajzen și Fishbein, 1980) consideră că intenția declarată a unei persoane de a face un comportament este un predictor important pentru probabilitatea persoanei de a face acel comportament. Teoria alegerii raționale • Atitudinea cuprinde o componentă afectivă (ce simțim în raport cu ceva), o componentă cognitivă (ce credem și la ce ne așteptăm) și o componentă comportamentală (modalitatea în care aceste sentimente sau gânduri sunt traduse în acțiuni). • Nu există o suprapunere perfectă între partea de gânduri și acțiuni (Russel, 2002). Teoria alegerii raționale • De exemplu o persoană care are o atitudine favorabilă donării de organe răspunzând cu Da la întrebarea: ''Sunteți de acord cu înființarea unui registru național al donatorilor de organe'' nu va avea neapărat un comportament de donare ''Sunteți de acord să vă donați organele după moarte''. Teoria alegerii raționale (după Russell, 2002) Atitudini personale Comportament Intenţie de sănătate Atitudini normative Teoria alegerii raționale • Atitudinile presonale declarate ale unei persoane nu sunt neapărat cei mai buni predictori ai comportamentului pentru că sunt mediate de atitudinile normative (atitudinile familiei, grupului, societății) și din acest motiv persoana va declara ''ceea ce ar trebui să creadă'' adică va da un răspuns dezirabil din punct de vedere social. Teoria alegerii raționale • Această componentă socială a teoriei alegerii raționale ne arată de ce de multe ori acțiunile pacienților sunt uneori foarte departe de ceea ce declară, având tendința de a da răspunsurile dezirabile social (mai ales în ceea ce privește problemele legate de stilul de viață). Stresul și adoptarea unor decizii legate de sănătate • Una din criticile care pot fi aduse modelelor alegerii raționale și celui al convingerilor legate de sănătate este faptul că pornesc de la premiza că o decizie legată de sănătate este o decizie rațională (Russell, 2002). • În realitate nivelul de anxietate și stres va afecta procesul de adoptare rațională a deciziilor deoarece starea de spirit a persoanei în momentul în care ia decizia este alterată. • Psihologia cognitivă descrie cogniții reci și fierbinți (Janis și Mann 1979). Stresul și adoptarea unor decizii legate de sănătate • Cognițiile reci sunt cele care permit un proces de decizie logic și sunt neutre din punct de vedere afectiv. • Cognițiile ''fierbinți'' sunt încărcate de afecte negative (anxietate, depresie) și afectează procesul de decizie logică. • Cognițiile ''calde'' apar atunci când persoana este amenințată de ceva. Stresul și adoptarea unor decizii legate de sănătate • Teoria conflictului (Janis și Mann 1979, Russell, 2002) arată că indivizii care se confruntă cu o criză care le amenință viața nu mai gândesc rațional. Pentru ca o alegere să fie rațională persoana • trebuie să fie convinsă că există mai multe alternative de acțiune, • să aibă suficiente informații pentru a lua decizia și • să creadă că are timp suficient pentru a pune în aplicare decizia. Stresul și adoptarea unor decizii legate de sănătate • Dacă aceste condiții nu sunt îndeplinite, • persoana va intra în panică și va accepta prima soluție disponibilă • va nega gravitatea situației și se va comporta ca și cum nimic nu s-a întâmplat • va încerca să-și distragă atenția de la problemă sau va considera că alții sunt de vină pentru ceea ce se întâmplă. Stresul și adoptarea unor decizii legate de sănătate • Toate aceste reacții de panică, negare sau evitare, care sunt percepute de pacient ca o pierdere a controlului pot fi ameliorate furnizându-i pacientului informații despre alternativele de tratament disponibile. Utilizarea fricii • De multe ori în aceste campanii se încearcă utilizarea fricii pentru a motiva schimbarea, uitându- se faptul că frica singură nu va motiva niciodată schimbarea comportamentului. • Frica nu funcționează din cauza protecției. • Indivizii răspuns la o informație adaptativ sau mal- adaptativ în funcție de aprecierea pe care o fac atât asupra amenintării cât și asupra capacității lor de adaptare. Utilizarea fricii • O persoană se va comporta într-o manieră adaptativă ca răspuns la un mesaj de sănătate care îl face să-i fie frică dacă are dovezi că dacă va adopta anumite comportamente va reduce amenințarea și dacă consideră că are resurse pentru a face comportamentele respective. • Witte (1992) dezvoltă acest model în modelul procesărilor paralele extinse care afirmă că indivizii care sunt amenințați pot acționa în două feluri: pot controla pericolul sau pot controla frica. Controlul pericolului implică reducerea amenințării, de obicei prin găsirea unor soluții. Controlul fricii înseamnă a-ți schimba percepția asupra riscului, de obicei evitând să te găndești la stimulul amenințător. Utilizarea fricii • Pentru ca persoana să adopte controlul pericolului ea trebuie să considere că există un răspuns disponibil (eficacitatea răspunsului) și că poate să aibă răspunsul respectiv (auto-eficacitatea percepută). • Exemplu • ''Sexul neprotejat crește riscul infectării cu HIV'' • ''Hiv este o boală serioasă'' • ''Acestea sunt practicile sexuale care reduc riscul contaminării cu HIV'' Utilizarea fricii • Mesajele pentru promovarea sănătății nu-și ating scopul fie pentru că sunt nepotrivite și nu corespund nevoilor publicului țintă fie pentru că nu- și cunosc publicul țintă (McCorry și Mason, 2011; Arnold 2010). • Conceperea unui mesaj care promovează sănătatea ar trebui să fie un proces centrat pe receptorul mesajului, adică trebuie conceput în așa fel încât să corespundă grupului țintă Utilizarea fricii • Tentativele din anii ’80 de a schimba practicile sexuale ca răspuns la HIV/AIDS (încercate în Anglia și Australia) • Au utilzat imagini care induc frica. • A crescut anxietatea legate de HIV, dar nu comportamente le de prevenție Modelul extins al procesărilor paralele (Witte1992, 1994 ) • Un mesaj bazat pe frică conține două părți • Prima parte informează despre existența unei posibile amenințări (posibilitatea unui cancer), insistând asupra severității amenințării și asupra vulnerabilității populației vizate • Cea de-a doua propune recomandări eficace pentru a face față acestei amenințări Modelul extins al procesărilor paralele (Witte1992, 1994 ) • Ea preconizează sau un comportament de detecție (o radiografie pulmonară) sau de prevenție (diminuarea sau oprirea fumatului) • Mesajul va sublinia cât de ușor este să aplici aceste recomandări și insistă pe capacitatea persoanei de a face acest lucru (îi întărește sentimentul autoeficacității) • Autoeficacitatea întărește sentimentul de control, adică încrederea în strategiile de protecție disponibile și în facilitatea aplicării lor. Proces Stimuli Procesarea mesajului Rezultate Externi Procesul de Motivație de Acceptarea control Protecție Mesajului al pericolului EFICACITATEA PERCEPUTĂ COMPONENTELE (Auto-eficacitatea MESAJULUI Eficacitatea Auto-eficacitatea Eficacitatea răspunsului) Frică AMENINȚAREA bucla de răspunsului PERCEPUTĂ feedback Susceptibilitate (Susceptibilitate Severitate Severitate) Motivație de Respingerea Procesul de Nici o mesajului control Apărare amenințare al fricii percepută (Nici un răspuns) Diferențele individuale 